לאה טרן

לאה טרן  היא משוררת, עיתונאית ואמנית רב-תחומית ישראלית. יצירותיה תורגמו   למספר שפות.

טרן, ילידת קריית טבעון בוגרת מכללת אורנים, החוג לתנ"ך ולהיסטוריה של עם ישראל באוניברסיטה העברית בירושלים, המכללה לאמנות בלונדון, אנגליה, בעלת תואר שני לספרות עברית באוניברסיטת יוהנסבורג בשיתוף עם אוניברסיטת בר-אילן ולימודים אקדמיים לצורך קבלת תואר דוקטור. כלת פרס רחל לשירה, פרס רוטרי הבינלאומי ומספר מלגות ספרותית (קרן עמו"ס שליד לשכת נשיא המדינה קרן יהושע רבינוביץ לאמנויות תל אביב

קריירה אמנותית
טרן פועלת גם כציירת. לעיתים קשורים ציוריה בשירתה. היא השתתפה ב-5 תערוכות יחיד וב-16 תערוכות קבוצתיות, בישראל ומחוצה לה.
טרן הופיעה בספר אמנות שיצא לרגל 60 שנים למדינת ישראל בצרפת באנגלית ובצרפתית, בשיתוף עם מגזין האמנות לגזט.
לאה מציגה את שיריה בקלטת שהוציאה בשם "להתלבש, להתפשט".

מלבד יצירותיה ושיריה, עסקה לאה טרן בארגון אירועים ספרותיים ובפעולות למען הסופר והמשורר העברי, ומילאה תפקידים באגודת הסופרים, בתיאטרון חיפה ובעוד מקומות.

שיריה התפרסמו בכתבי העת עכשיו, מטעם, מאזנים ועוד.

בנוסף היא מנחה ערבי ספרות וכן סדנאות לכתיבה יוצרת. בעבר לימדה באוניברסיטת תל אביב ובמכללת לוינסקי לחינוך הבעה עברית וכתיבה יוצרת. עשתה בשליחות הסוכנות היהודית באנגליה, ניהלה אולפנים לעברית לעולים חדשים, מרכזים קהילתיים לנשים, יסדה מועדון לסופרים ולאמנים בשם "מלאת", בחיפה, וכיום כותבת טורי תרבות אמנות וספרות באתרי אינטרנט.

טרן שימשה חברת הוועד המרכזי באגודת הסופרים העבריים. שמשה בו כיו"ר ועדת אירועים. כמו כן היא חברה באקו"ם, בפא"ן ובאיגוד העיתונאים לכתבי עת. שיריה תורגמו לערבית, אנגלית וצרפתית, ורבים מהם הולחנו והושמעו מעל במות ספרותיות שונות.

ספריה
"יום מקפל כיסאו", בהוצאת רנסאנס, חיפה 1974
"יולדת צבעים", בהוצאת אל"ף, תל אביב 1987
"עטופת עשן", בהוצאת ירון גולן, תל אביב 1993
"רחוב הסבוראים 11", בהוצאת ירון גולן, תל אביב 1997
"אהבה היא שיחתי", בעריכתה של עדנה מיטווך-מלר, בהוצאת צבעונים, 2009.
להתלבש להתפשט. 2011 
קיומיומים 2021 בהוצאת עכשיו.

קישורים חיצוניים
שושנה ויג על לאה טרן
 
מאמריה של טרן באתר "חדשות מחלקה ראשונה"

 
 
 משה גרנות, שיחתה של לאה טרן, בבלוג של אלי אשד באתר "רשימות", 26 בינואר 2010
 
 שושנה ויג, לאה טרן: משוררת, אמנית, עיתונאית, אימגו
 משה גרנות, ארוחת בוקר על הקילימנג'רו, nfc, 1 בפברואר 2010

הערות שוליים

ישראליות שנולדו ב-1942
משוררות כותבות עברית
משוררים כותבי עברית
בוגרות אורנים - המכללה האקדמית לחינוך
בוגרי אורנים - המכללה האקדמית לחינוך
בוגרות האוניברסיטה העברית בירושלים
בוגרי האוניברסיטה העברית בירושלים
סגל מכללת לוינסקי לחינוך
קריית טבעון: אישים